නීතිවිරෝධි "ලයිලා" දැල් භාවිතා කරමින් මසුන් මැරූ කණ්ඩායමක සිටි පස්දෙනෙකු සමග බෝට්ටු දෙකක් "ලයිලා දැල් " දෙකක් හා පිහිනුම් උපකරණ තොගයක් කන්දතොඩුවාව මුහුදේදි මුන්දලම කන්දතොඩුවාව ධිවරයන් පිරිසක් විසින් අත්අඩංගුවට ගෙන ඇත."ලයිලා" හා "සුරුක්කු" දැල් භාවිතා කරමින් මසුන් මැරීමට ලබා දී තිබු සහන කාලය ඊයේ (30) දිනයේ සිට අවසන් බව ධිවර අමාත්‍යංශය ප්‍රකාශ කර තිබියදි මේ අත්අඩංගුවට ගැනිම සිදු කිරීම විශේෂත්වයකි.මෙහිදි ධිවරයන් චෝදනා කලේ මිට මාස දෙකකට පෙර මේ අයුරින් මාම්පුරිය මුහුදේදී ධීවරයන් විසින් අත්අඩංගුවට ගෙන පොලිසියට භාර දුන් දැලක්ද අදත් අත්අඩංගුවට පත් වූ බවයි.අත්අඩංගුවට පත් ධිවරයන් හා උපකරණ මුන්දලම පොලිසියට භාර දී ඇත.මේ පිලිබදව කළ විමසීමේදී ධිවර නියෝජ්‍ය අමාත්‍ය දයාශ්‍රීත තිසේරා මහතා ප්‍රකාශ කලේ මහ මුහුදේ වැටලීම් සිදුකිරීම සදහා නාවික හමුදාවටත් ගොඩබිම වැටලීම් කිරීම සදහා පොලිසියට හා ධිවර පරීක්ෂක වරුන්ටත් නියෝග කර ඇති බවයි.